hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy id hy hy hy hy hy hy hy hy hy hy hy hy hy hy hy hy hy hy hy hy hy hy en hy en hy hy hy en hy hy hy en hy en hy en hy en hy hy hy hy hy hy hy hy hy en en hy hy hy hy
Պարզ խոսենք` մենք թաքցնելու բան չունենք. շատ հեշտ է Ալիեւներին ոչնչացնելը - BlogNews.am
event_note13:55 , 27 հունիս 2013 visibility 2363 commentմեկնաբանել
Ադրբեջանում տեղի է ունենցել զինվորական շքերթ, ամբողջ օրվա ընթացքում դա եմ կարդում, կարդում եմ վերլուծություններ, գնահատականներ եւ հազար ու մի այլ արձագանք: Մտածում էի` ինքս էլ գրեմ, թե ոչ, ասեմ, թե չասեմ, օրվա այս ժամին հանկարծ զգացի, որ չասել չեմ կարող, քանի որ այն, ինչ այսօր եւ արդեն շուրջ 25 տարի ու ավելի կատարվում է Հայաստանի անմիջական հարեւանների հոգեկերտվածքում, վաղուց ոչ միայն այդ երկրի, ոչ միայն նրա անմիջական հարեւան Հայաստանի, ոչ միայն մեր տարածաշրջանի, ա3յլեւ` մարդկության խնդիրն է: Այո, քանի որ վատն էլ, լավն էլ նախ կատարվում է մտքով, հետո իրականության եւ ռեալ-պոլիտիկի մեջ: Իսկ մեր բախտը հարեւանների հարցում շատ չի բերել, ընդհանրապես չի բերել, հարեւաններ ունենք` աշխարհը չունի, քնում-արթնանում իրենց տիեզերքի կենտրոն են երեւակայում: Մտածում էի` գրեմ, թե ոչ, ասեմ, թե չասեմ, որովհետեւ երբ լրագրող էի, կարող էի գրել ավելի ազատ, հիմա, երբ քաղաքական ուժ եմ ներկայացնում, այն էլ իշխանական, խոսքի հանդեպ պատասխանատվությունը կրկնապատկվում է: Միայն Մոնոմախը գիտեր, թե որքան ծանր է լինում գլխարկը:
Ի վերջո գրելը ճիշտ է, քանի որ Ադրբեջանը կրկին իրեն իրավունք է վերապահում հոխորտալ իմ երկրի դեմ, իմ ազատ Արցախի դեմ, անգամ հավակնել, որ իր դրոշը կարող է երբեւէ ծածանվել հայկական հողի, մեր ազատագրած տարածքների եւ անկախության վրա: Իհարկե, համամիտ եմ, եթե դու ունես հարյուր հրթիռ, իսկ թշնամիդ հազար, ուրեմն այդքան անգամ նա կարող է ավելի հարվածել, բայց արդյո՞ք կարող է հարվածել: Ո՞ւմ համար է նորություն, որ ՌԴ-ն զենք է վաճառում աջ ու ձախ, մի՞թե նոր փաստի բացահայïում էր, անշուշտ` ոչ, մյուս կողմից` իսկ ո՞ւմ համար է գաղտնիք, որ Հայաստանը ձեռքերը ծալած չի նստում: Խոսե՞նք այս մասին, կարծում եմ` ոչ, հայի հետին խելքը միշտ էլ ավելի խելոք է, քան ազերիների հոխորտանքը: Ալիեւն էր, մի բան ասեց, բայց մենք գիտենք, որ ինքը դա ասում է անընդհատ, չմոռանանք, որ այդ երկրում նախագահական ընտրություններ են լինելու հոկտեմբերին, եւ հիմա պայքարը գնում է այլիեւների եւ ալիեւների միջեւ, Մեհրիբանի նկարը հենց այնպես չի հայտնվում ամենուրեք, իսկ այս տիկնոջ հայրական գերդաստանը` փաշաեւյան, պակաս ուժեղ չէ, քան ալիեւյանը, որն իրականում արդեն վաղուց թուլացած է:
Տարիներ առաջ մի սեմինարի էի մասնակցում, որին ներկա էին նաեւ ադրբեջանցի ընդդիմադիր լրագրողներ, նրանից երկուսին Բրյուսելից վերադառնալուն պես ձերբակալեցին: Մեկն ինձ ասում էր, որ շատ հեշտ է ալիեւներին ոչնչացնելը եւ իրենց հույսը, ոչ ավել, ոչ պակաս մենք էինք` հայերս, քանի որ այդ լրագրողի կարծիքով Հայաստանը արդեն ոչնչացրել է Ադրբեջանին Արցախյան հարցի միջազգայնորեն ընդունված նորմերին համապատասխան լուծում տալով, եւ, գիտե՞ք, այդ տղան ինձ համոզում էր` չնահանջեք, չզիջեք, պետք է ալիեւների քթին տալ: Սա, որպես հիշողություն, առանց մեկնաբանության: Վերադառնամ այսօրվան` այո, Ադրբեջանը զինված է, զինվում է եւ հոխորտում, դա Իլհամի վերջին շանսն է, ինքը գնացող է, իսկ աշնանն այդ երկրում ընտրություններ են, եւ այլեւս չի օգնելու ոչ նավթը եւ ոչ էլ խավիարը, աշխարհը կշտացել է, եւ նույն այդ աշխարհը շատ լավ հասկանում է, որ ինքն իր արժեքներից այլեւս նահանջելու տեղ չունի, քանի որ նոր նահանջը կաշխատի հենց իր դեմ: Իսլամիզը այսօր աշխարհը գրավելու ծրագիր է իրականացնում, մահմեդականությունը փորձում է գրավել Եվրոպան եւ աշխարհը, նույն դեմոկրատիկ Եվրոպան շատ լավ է հասկանում, որ մեր տարածաշրջանում այլեւս ոչ թե Հայաստան-Ադրբեջան-Ղարաբաղ կոնֆլիկտ է, այլ` քաղաքակրթությունների: Ուրեմն, թե քանի հրթիռ ու տանկ ունի Ադրբեջանը եւ քանիսը` Հայաստանը, զրո իմֆորմացիա է, քանի որ նախ` Հայաստանը եթե հաղթել է, երբեք չի հաղթել տանկերի եւ հրթիռների քանակով, եւ եթե պարտվել է, չի պարտվել դրանց չլինելու պատճառով:
Իսկ աշխարհը խոշոր հաշվով ինքն է խրված բազմաթիվ խնդիրների մեջ, մեկը լինի Եվրոպային օգնի, որին իսլամիզմն արդեն խեղդում է, մեկը լինի` Ռուսաստանին օգնի, որը զենքը վաճառում է, իր ասելով, որպես բիզնես ծրագիր, կարծես մակարոն է վաճառում: Լեհաստանը եթե ասում է` կողմնորոշվեք, պիտի ասի, թե ինչ ենք ստանում դրա դիմաց` տեսանելի, շոշափելի, կոնկրետ, կողմնորոշումը ենթադրում է ընտրություն, ընտրությունը` այլընտրանք` համարժեք եւ հուսալի, կրկնում եմ` տարածաշրջանում, որտեղ ազգային անվտանգությունը թիվ մեկ խնդիր է, որտեղ ամեն առավոտ պատերազմը կարող է թակել դուռդ: Հակառակ դեպքում կողմնորոշումը պարապ խոսակցություն է:
Մեր երկրի նախագահ Սերժ Սարգսյանը Լեհաստանում առանց այլեւայլության, պարզ, հստակ, անգամ եվրոպական բազմաշերտ դիվանագիտության համար հասկանալի հայտարարեց բառացիորեն հետեւյալը. «Ցավոք, մեր տարածաշրջանում դեռևս առկա են խնդիրներ, հանգամանքներ, որոնք խոչընդոտում են արևելյան գործընկերությամբ ընձեռված հնարավորությունների լիարժեք իրացմանը: Եվրոպան, ցավոք, ոմանց համար դեռևս միայն շուկա է և ոչ թե արժեհամակարգ: Հիրավի, զավեշտական է, երբ մեր մի հարևանը, որը հայտարարում է եվրոպական ուղին որդեգրելու մասին, զուգահեռաբար հերոսացնում է էթնիկ հողի վրա ստոր մարդասպանություն գործած սրիկային, սպառնում է հարվածել քաղաքացիական օդանավերին, պատերազմով զրկել հազարամյակներով իր հողի վրա ապրող ժողովրդին այդ իրավունքից: Մեր մյուս հարևանը` Թուրքիան, որ դարձյալ ձգտում է դեպի Եվրոպա և հանդիսանում է ԵՄ մաքսային միության անդամ, մեր անկախության առաջին իսկ օրերից փակել է մեր սահմանը և հրաժարվում է 21-րդ դարում հարևանների միջև այդքան առօրեական համարվող հարաբերություններից: Եվրոպայի հետ մեր վարած բանակցությունների առանցքն է շուկաների փոխադարձ հասանելիությունը, մարդկանց տեղաշարժի ազատությունը, բայց միևնույն ժամանակ Հայաստանի սահմանը ԵՄ մաքսային միության հետ մնում է փակի տակ: Մենք ակնկալում ենք դրա անընդունելիության լիարժեք և հստակ գնահատական»:
Ասել կուզի` սիրելի Եվրոպա, մենք գնահատում ենք, գիտակցում ենք եւ ձգտում ենք ինտեգրման, բայց դու, որպես արժեհամակարգի կրող, դու ինքդ ի՞նչ ես անում, որ մենք կարողանանք ավելի արագ ու ժողովրդավարական ճանապարհով գալ դեպի քեզ: Սրանից ավելի պարզ չի լինում:
ՀՀ Ազգային ժողովի պատգամավոր
Հ.Գ. Մեծ խնդրանք` մեկնաբանությունների կարիք չունեմ........
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Ընդդիմությունը հայրենիքը փրկել չի ուզում, միայն դղյակներն են ուզում փրկել. Հակոբ Ասլանյան (Video)
21:21 , 28 սեպտեմբեր
Ադրբեջանական սադրանքի հետևանքով հայկական կողմն ունի 3 զոհ․ ՊՆ
Սեպտեմբերի 29-ին, Արեգասարը պաշտպանելիս հերոսաբար ընկավ Առուշանյան Դավիթը. hայրենական ...
Aram Gevorgyan visibility 3501
Արևմուտքում 5 օր բոլորին լղոզվեց ու եկավ, հենց նույն օրը սահմանին 3 զոհ տվեցինք
Raffi Aslanyan visibility 2442
Սեպտեմբերի 28-ին՝ ժամը 18:00-ից սկսած, Ադրբեջանի ԶՈւ կրակ են բացել հայ-ադրբեջանական սահմանի ...
Նիկոլը «սուր է ճոճում» Ռուսաստանի դեմ
Armenian info visibility 915
Հայաստանը Հնդկաստանի հետ 245 մլն դոլարի զենքի պայմանագիր է ստորագրել․ հնդկական Economic ...
Ինչ-որ բան անպայման ստորագրվելու է, բայց թե ինչ է այդ մի բանը, կախված է՝ դրան ոնց կմոտենանք. ...
Տեսահոլովակի պրեմիերա․ «Դու գնացիր վերև»․ նվիրվում է Հայկոյի հիշատակին
Ալենին խորհուրդ եմ տալիս մանիպուլյատիվ եղանակով չտարածել այնպիսի կեղծ տեղեկություններ, ...
Artak Zakaryan visibility 478
Ընդդիմությունը հայրենիքը փրկել չի ուզում, միայն դղյակներն են ուզում փրկել. Հակոբ Ասլանյան ...
Ով էլ գա նույնը, գուցե և ավելի վատ փաստաթուղթ է ստորագրելու․ Լևոն Տեր–Պետրոսյան
Հունաստանի արտգործնախարարը կժամանի Հայաստան
Տիգրան Ավինյանը քաղաքապետարանում կհամակարգի 3 ոլորտ (Video)
Արցախի ԱԳ նախարար Դավիթ Բաբայանը հանդիպել է ԱՄՆ կոնգրեսական Ադամ Շիֆի հետ
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: